text: S'anuncien temperatures per damunt dels 40º per als pròxims dies a Ontinyent - El Periòdic d'Ontinyent - Noticies a Ontinyent
  La primera onada de calor arribarà… en primavera. Abans que entre oficialment la nova estació d'estiu el 21 de juny. Perquè totes les previsions meteorològiques apunten que els termòmetres aniran pujant progressivament els pròxims dies fins a superar els 40 graus, previsiblement entre dimarts i dimecres.
  La culpa d'aquest increment exagerat per a meïtat del mes de juny és de la llengua d'aire càlid procedent del nord d'Àfrica que està avançant cap a la península ibèrica i que es preveu que comence a situar-se sobre les nostres terres a partir del cap de setmana.
  Es tracta de l'onada de calor més primerenca que arriba (l'antecedent cal buscar-lo remuntant-se fins a 1981 amb valors similars). Ambient de calitja que va sumant jornades de més de 30º i que encara no ha dit la seua última paraula. Segons informa Oratgenet.com fins dijous o divendres de la setmana que ve no està previst que s'estabilitzen les temperatures en els valors normals d'aquest periode de l'any.